4. Regnskab 2021 - Årsberetning (Åben)
Tidl. politisk behandling
Forventet sagsgang
ØK, BY
Lovgrundlag
Lov om kommunernes styrelse samt bekendtgørelse om 
budget- og regnskabsvæsen, revision m.v.
SAGENS INDHOLD
Byrådet skal i denne sag godkende regnskabet for 2021 med henblik på fremsendelse til kommunens 
revision. Job og Økonomi har udarbejdet årsberetning 2021 med tilhørende bilag. Resultatopgørelsen for 
2021 fremgår af nedenstående oversigt.
Mio. kr.
- = mindreudgifter / 
merindtægter og 
kasseforøgelse
Oprindeligt 
Budget 2021
Regnskab 
2021
Afvigelser 
regnskab ift. 
oprindeligt 
budget
Finansiering
-2.968,7
-2.972,8
-4,1
Drift
2.846,2
2.836,3
-9,9
Renter
3,6
0,1
-3,5
Ordinære poster i alt
-118,9
-136,4
-17,5
Særlige poster
Anlæg
120,9
102,3
-18,6
Kirstin Krogh – overførsler 
mellem årene
20,2
7,7
-12,5
Afregning af indefrosne 
feriemidler
75,0
74,8
-0,2
Øvrige særlige poster
Jim Andersen
-30,6
-3,2
Særlige poster i alt
188,7
154,2
-34,5
Finansposter
15,3
57,2
41,9
Resultat ekskl. jordforsyning 
og ældreboliger
85,1
75,0
-10,1
Jordforsyning
-22,3
-97,0
-74,7
Resultat skattefinansieret 
område
62,8
-22,0
-84,8
Ældreboliger
Anlæg og drift
-2,7
-8,3
-5,6
Lånoptagelse, afdrag m.v.
-12,4
-0,1
12,3
Ældreboliger i alt
Regitze Kristensen
-8,4
6,7
Effekt på 
Kassebeholdningen
47,7
-30,4
-78,1
ØKONOMI
Byråd
26-04-2022 19:00
Sagsnr. EMN-2022-00186
DokID: 2585641
Sagsbehandler jboj
Ordinære poster
De ordinære poster består af finansieringsindtægter, driftsudgifter og renter. I det oprindelige budget blev 
der budgetteret med et overskud på 118,9 mio. kr. på de ordinære poster. Regnskabsresultatet viser et 
overskud på 136,4 mio. kr., hvilket er 17,5 mio. kr. større end oprindeligt budgetteret.
Det større overskud på de ordinære poster skyldes øgede indtægter på finansieringssiden på 4,1 mio. kr., 
færre udgifter til driften på 9,9 mio. kr. samt merindtægter på renter på 3,5 mio. kr. 
Merindtægterne på finansieringssiden på 4,1 mio. kr. skyldes primært, at en budgetpulje på 9,0 mio. kr. til 
at imødegå en midtvejsregulering af indkomstoverførslerne er tilgået kassebeholdningen, idet 
midtvejsreguleringen kunne finansieres af driften. Herudover er der en merindtægt på 1,5 mio. fra 
grundskyld.  Modsat er beskæftigelsestilskuddet for 2020 blevet efterreguleret med en mindreindtægt på 
4,7 mio. kr. som følge af lavere udgifter til de forsikrede ledige. Endelig er statstilskuddet reduceret som 
følge af den midtvejsregulering, der blev aftalt i forbindelse med økonomiaftalen mellem KL og regeringen 
i juni 2021. Midtvejsreguleringen vedrører lavere overførselsskøn, højere pris- og lønfremskrivning og andre 
reguleringer, hvilket giver en samlet mindreindtægt på 3,5 mio. kr. Midtvejsreguleringen skal ses i tæt 
sammenhæng med nedenstående mindreudgifter på driften til arbejdsmarkedsområdet.
Mindreudgifterne på driften udgør netto 9,9 mio. kr., som dækker over områder med både merudgifter og 
mindreudgifter i forhold til det oprindelige budget.
Resultatet skyldes hovedsageligt mindreudgifter til indkomstoverførsler på 36,0 mio. kr. Mindreforbruget 
vedrører for langt størstedelens vedkommende arbejdsmarkedsområdet, der udviser et samlet 
mindreforbrug på 39,3 mio. kr. Der har været mindreudgifter til den arbejdsmarkedsrettede indsats og stort 
set alle ydelser på nær sygedagpenge, løntilskud til personer i fleksjob og FGU.
Resultatet på arbejdsmarkedsområdet skal ses i tæt sammenhæng med ovenstående midtvejsregulering 
på finansieringssiden, hvor [adresse] har tilbagebetalt 17,7 mio. kr. som følge af lavere udgifter 
til indkomstoverførsler i 2021. Derudover er der foretaget en endelig regulering af beskæftigelsestilskuddet 
for 2020 i 2021 på 4,7 mio. kr. Samlet er kommunens finansiering til indkomstoverførsler i løbet af 2021 
reduceret med 22,4 mio. kr.
Når man sammenholder mindreforbruget på 39,3 mio. kr. med årets reguleringer på 22,4 mio. kr., er der et 
reelt mindreforbrug på 16,8 mio. kr. under Arbejdsmarkedsudvalgets område. 
Der er herudover mindreudgifter på en række områder, hvor den største post udgøres af mindreudgifter på 
ældreområdet på 12,4 mio. kr., som bl.a. skyldes færre borgere i plejeboliger end forventet. I budget 2021 
var der reserveret et budget på 5 mio. kr. til flere borgere i plejeboliger, hvor der kun har været et forbrug 
på 0,1 mio. kr. Herudover har der været mindreudgifter til betaling til / fra andre kommuner fordi, der er købt 
færre og solgt flere plejeboligpladser end forventet. 
Modsat er der merudgifter til sårbare børn og unge på 17,1 mio. kr. som følge af, at der er flere dyrere 
anbringelser end tidligere. Endvidere er der merudgifter på ca. 9,1 mio. kr. på handicap- og 
psykiatriområdet, som følge af et stigende aktivitetsniveau. Herudover er servicerammen løftet med 15,8 
mio. kr. i forhold til det oprindelige budget. Det vedrører DUT-reguleringer, Covid-19 kompensation, ændret 
pris- og lønfremskrivning mv. De modtagne beløb påvirker driftsudgifterne med ca. 15,8 mio. kr.
Særlige poster og finansposter
I det oprindelige budget blev der budgetteret med en udgift på 188,7 mio. kr. på de særlige poster. 
Regnskabsresultatet viser en udgift på 154,2 mio. kr., hvilket er 34,5 mio. kr. mindre end oprindeligt 
budgetteret.
Mindreforbruget på de særlige poster skyldes hovedsageligt et mindreforbrug til anlægsinvesteringer på 
det skattefinansierede område ekskl. jordforsyningen på 18,6 mio. kr. i forhold til det oprindelige budget. 
Herudover har kommunens arbejdspladser inden for decentraliseringsaftalerne og øvrige områder med 
overførselsadgang haft et forbrug af de opsparede midler på 7,7 mio. kr. i 2021. Da der i budgettet var afsat 
en pulje på 20,2 mio. kr. til forbrug af opsparede midler, medfører det et samlet mindreforbrug på 12,5 mio. 
kr. i forhold til det oprindelige budget. 
I det oprindelige budget blev der budgetteret med en udgift på 15,3 mio. kr. på finansposterne. 
Regnskabsresultatet viser en udgift på 57,2 mio. kr., hvilket er 41,9 mio. kr. mere end oprindeligt 
budgetteret. 
Merudgiften skyldes primært, at budgetpuljen på 20,2 mio. kr., som er indarbejdet på driften til håndtering 
af udsving i overførte over-/underskud imellem årene, er ”neutraliseret” af en modpost under kortfristede 
poster. Budgetpuljen er således ikke finansieret af kassebeholdningen. Herudover var der budgetteret med 
en lånoptagelse på 7,3 mio. kr. i 2021. Byrådet besluttede i marts 2021 ikke at optage lån på det 
skattefinansierede området. 
Jordforsyningen
Jordforsyningsområdet viser samlede merindtægter på 74,7 mio. kr. i forhold til det oprindelige budget. 
Resultatet på jordforsyningsområdet udgør dermed en væsentlig del af forklaringen på det positive 
regnskabsresultat. 
Hovedforklaringen er, at salget af bolig- og erhvervsgrunde er gået over al forventning. I løbet af 2021 blev 
der solgt 119 boliggrunde primært i Hadsten, Hammel, Hinnerup og Benjamin Ravn, men der er også solgt grunde 
i [adresse], Ulstrup og Thorsø. Det er ny Favrskov-rekord for antal solgte kommunale boliggrunde for et år. 
Herudover er der merindtægter ved salg af erhvervsgrunde i [adresse], der ikke var budgetteret med. Den 
samlede merindtægt fra salg af grunde udgør 76,1 mio. kr. 
Ældreboliger
Opgørelsen vedrørende ældreboliger viser en samlet mindreindtægt på 6,7 mio. kr. i forhold til det 
oprindelige budget. Afvigelsen skyldes primært, at projektet med udvidelse af Solhøj i Hammel med 12 
ekstra plejeboligpladser er blevet forsinket, og at den budgetterede lånoptagelse først foretages, når de 
endelige regnskaber vedrørende den oprindelige opførelse af [adresse] og Voldumcentret 
foreligger.
Effekt på kassebeholdningen
Resultatopgørelsen viser, at der har været en regnskabsmæssig forøgelse af kassebeholdningen på 30,4 
mio. kr. 
Opgøres kassebeholdningen som et 12 måneders gennemsnit er likviditeten reelt steget med 39,1 mio. kr. 
i 2021. Den gennemsnitlige kassebeholdning udgjorde således 521,7 mio. kr. ved udgangen af 2021. 
Af den gennemsnitlige kassebeholdning på 521,7 mio. kr. er der disponeret beløb til følgende formål: 

29,5 mio. kr. kan henføres til kommunens ældreboliger

20,4 mio. kr. er reserveret til arbejdsskadeerstatninger 

19,6 mio. kr. er hensat til efterdrift af deponiet på [adresse]. 
Herudover er Budget 2022-25 finansieret med et kasseforbrug på 180,9 mio. kr. Endelig er der overført 
346,6 mio. kr. i uforbrugte budgetbeløb på anlæg og drift fra 2021 til 2022. 
Hvis alle ovenstående beløb skulle komme i anvendelse, vil der være tale om et kassetræk på i alt 597,0 
mio. kr. Der vil dog altid blive overført forholdsvis store uforbrugte budgetbeløb mellem årene på såvel 
drifts- som anlægsområdet.
INDSTILLING
Direktøren for Job og Økonomi indstiller til Byrådet:
1.
At Årsberetning 2021 og bilagsdel godkendes
2.
At Årsberetning 2021 og bilagsdel fremsendes til revisionen
BESLUTNING
Udvalg: Økonomiudvalget
Dato: 19-04-2022
 
Punktnummer: 
Økonomiudvalget, 19. april 2022:
Fraværende: Ingen
Indstilles godkendt. 
Byrådet, 26. april 2022:
Fraværende: Ingen
Godkendt.
Bilag
1.
Årsberetning 2021 (2605647)
2.
Bilag til årsberetning (2603241)
